**Mărțișor**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În zori, crâmpei de primăvară

Și talisman de viață nouă,

Un fir de zile înfășoară

Din salba boabelor de rouă.

Simbol al timpului ce vine,

Un împletit din strămătură,

Podoaba zilelor senine

Și ciucure de covertură.

Născut în leagăn de poveste

Pe sub imensele troiene,

Alungă frigul de pe creste

Și nopțile bacoviene.

Îmbracă firea în culoare

Trezind la viață timpul visător,

Naturii dăruie candoare

Și nu-i decât un simplu vestitor!